Aholiga ijtimoiy xizmatlar va yordamlar koʻrsatish tizimini yanada takomillashtirish chora-tadbirlari toʻgʻrisida
(resolution, 2025-05-12)

Ijtimoiy himoyani mahalla darajasida tashkil etish, ijtimoiy xizmat va yordamlarni kompleks yondashuv asosida koʻrsatish, aholining ogʻir ijtimoiy ahvolga tushib qolishining oldini olish, shuningdek, ijtimoiy himoyaning manzilliligi va samaradorligini oshirish hamda aholining koʻmakka muhtoj qatlami ijtimoiylashuvini taʼminlash maqsadida: 1. 2023-yil 15-oktabrdan boshlab 1-ilovaga muvofiq dastlab 28 ta tuman (shahar)da eksperiment tariqasida Oʻzbekiston Respublikasi Prezidenti huzuridagi Ijtimoiy himoya milliy agentligining (keyingi oʻrinlarda — Agentlik) “Inson” ijtimoiy xizmatlar markazlari ijtimoiy xodimlar guruhlari tomonidan ijtimoiy xizmatlar va yordamlar koʻrsatishning yangi tizimi yoʻlga qoʻyilsin. 2. Quyidagilar tuman (shahar)lardagi “Inson” ijtimoiy xizmatlar markazlaridagi ijtimoiy xodimlar guruhlari (keyingi oʻrinlarda — ijtimoiy xodimlar)ning asosiy vazifalari va faoliyat yoʻnalishlari etib belgilansin: ogʻir ahvolga tushib qolgan va ogʻir ahvolga tushib qolish xavfi yuqori boʻlgan shaxslar va oilalarga (keyingi oʻrinlarda — ijtimoiy himoyaga muhtoj aholi) bevosita mahalla darajasida kompleks yondashuv asosida professional ijtimoiy xizmatlar koʻrsatish; ijtimoiy himoyaga muhtoj aholining ehtiyojlari va mavjud imkoniyatlarini baholash orqali ularga individual tartibda ijtimoiy xizmatlar va yordamlar koʻrsatish rejalarini (keyingi oʻrinlarda — individual ijtimoiy xizmatlar rejasi) ishlab chiqish; individual ijtimoiy xizmatlar rejasiga muvofiq ijtimoiy xizmatlar va yordamlarning koʻrsatilishini tashkil qilish, shuningdek, zarur hollarda individual ijtimoiy xizmatlar rejasiga tegishli tuzatishlar kiritib borish; ichki resurslarni, shu jumladan ijtimoiy qoʻllab-quvvatlash boʻyicha koʻngillilarni (qarindoshlar, qoʻni-qoʻshnilar, volontyorlar) ijtimoiy xizmat va yordamlar koʻrsatishga jalb qilish hamda ularning mazkur sohadagi faoliyatini muvofiqlashtirish; aholiga davlat tomonidan kafolatlangan ijtimoiy xizmatlar va yordamlar toʻgʻrisida, shuningdek, aholining mazkur xizmatlarni olishga boʻlgan huquqlari boʻyicha tushuntirish berish. Bunda, davlat organlari va tashkilotlari rahbarlari ijtimoiy xizmatlar va yordamlar koʻrsatishda ijtimoiy xodimlarga har tomonlama koʻmak berish boʻyicha shaxsan masʼul va javobgar hisoblanadi. 3. Belgilansinki: 2023-yil 15-oktabrdan boshlab talabgorlarni oʻzgalar parvarishiga muhtoj boʻlgan yolgʻiz yashovchi yoki yolgʻiz keksa va nogironligi boʻlgan shaxs deb eʼtirof etish yoki bekor qilish, shuningdek, yolgʻiz keksalar va nogironligi boʻlgan shaxslar roʻyxatiga kiritish (undan chiqarish) “Inson” ijtimoiy xizmatlar markazlarining qaroriga asosan amalga oshiriladi; “Inson” ijtimoiy xizmatlar markazlari direktorlariga muayyan yashash joyiga ega boʻlmagan ijtimoiy himoyaga muhtoj aholini Agentlik huzuridagi uy-joy fondiga ega boʻlgan muassasalarga olti oy muddatgacha vaqtincha roʻyxatdan oʻtkazish huquqi beriladi. 4. Respublika miqyosida ijtimoiy xizmatlar va yordamlar koʻrsatish tizimini takomillashtirishga doir chora-tadbirlar rejasi 2-ilovaga muvofiq tasdiqlansin. 5. Oʻzbekiston Respublikasi Bosh vaziri A.N. Aripov mazkur qarorga 1-ilovada koʻrsatilgan 28 ta tuman (shahar)da ijtimoiy xizmatlar va yordamlar koʻrsatilishining yangi tizimini yoʻlga qoʻyish jarayonida yuzaga keladigan tizimli muammolarni bartaraf etish choralarini koʻrib borsin. Qayd etilsinki, eksperiment davrida tuman (shahar) hokimliklari “Inson” ijtimoiy xizmatlar markazlarida aholiga ijtimoiy xizmatlar va yordamlarni koʻrsatish tizimini tashkil etish boʻyicha “yoʻl xaritalari”ni tasdiqlaydi. 6. Oʻzbekiston Respublikasi Prezidenti maslahatchisi — Agentlik direktori M.P. Olloyorov uch oy muddatda eksperiment natijasi boʻyicha ijtimoiy xizmatlar va yordamlar tizimini barcha hududlarda joriy etish boʻyicha taklif kiritsin. 7. Oʻrnatilsinki: Agentlik hamda uning hududiy boʻlinmalari tazyiq va zoʻravonlikka uchragan xotin-qizlar va bolalar bilan ishlash boʻyicha vakolatli organ hisoblanadi; ijtimoiy xodimlar faoliyatining samaradorligini baholash mezonlari oʻrnatilgan tartibda Agentlik tomonidan tasdiqlanadi; ijtimoiy xodimlar faoliyatining samaradorligini baholash natijalari boʻyicha toʻlanadigan mukofotlar Ijtimoiy himoya davlat jamgʻarmasi mablagʻlari hisobidan moliyalashtiriladi; Ijtimoiy inspeksiya va uning hududiy boshqarmalariga Agentlik tomonidan faoliyati muvofiqlashtiriladigan vazirlik va idoralar hamda ular tizimidagi tashkilotlarga ularning ijtimoiy xizmatlar va yordamlarni qonunchilikda belgilangan tartibda koʻrsatmagan (yoki toʻliq boʻlmagan hajmda koʻrsatgan) xodimlariga nisbatan intizomiy jazo choralarini qoʻllash toʻgʻrisida taqdimnomalar kiritish vakolati beriladi. Belgilansinki, “Inson” ijtimoiy xizmatlar markazlari hamda ijtimoiy xodimlar faoliyatini yoʻlga qoʻyish bilan bogʻliq davlat xaridlari, istisno tariqasida, toʻgʻridan-toʻgʻri shartnoma tuzish orqali amalga oshiriladi. 8. Adliya vazirligi: 2023-yil 1-noyabrga qadar Agentlik bilan birgalikda “Ijtimoiy xizmat darchalari”ning asosiy faoliyat yoʻnalishlarini belgilovchi reglament tasdiqlanishini; 2023-yil 1-dekabrga qadar Agentlik buyurtmasiga asosan “Ijtimoiy xizmat darchalari” toʻliq faoliyat olib borishi uchun zarur moddiy-texnik baza, mebel jihozlari, shu jumladan aloqa vositalari (internet, kommunikatsiya va boshqalar) bilan jihozlanishini; 2024-yil 1-yanvardan boshlab davlat xizmatlari markazlari va ularning filiallarida ijtimoiy himoyaga muhtoj aholiga ijtimoiy xizmatlar va yordamlar koʻrsatishga ixtisoslashgan “Ijtimoiy xizmat darchalari” faoliyati toʻliq tashkil etilishini taʼminlasin. 9. Quyidagilar: a) Agentlik 2023-yil 1-noyabrga qadar: “Yagona milliy ijtimoiy himoya” axborot tizimida (keyingi oʻrinlarda — Ijtimoiy himoya AT) ijtimoiy xizmatlarni muvofiqlashtiruvchi alohida elektron modul (e-case) ishlab chiqilishini hamda uning faoliyat koʻrsatishini; Raqamli texnologiyalar vazirligi bilan birgalikda “Inson” ijtimoiy xizmatlar markazlaridagi ijtimoiy xodimlar tomonidan fuqarolarning arizalarini onlayn qabul qilish tajribasi mazkur qarorga 1-ilovada belgilangan 28 ta tuman (shahar)da eksperiment tariqasida yoʻlga qoʻyilishini taʼminlasin; b) Raqamli texnologiyalar vazirligi, Agentlik Kambagʻallikni qisqartirish va bandlik vazirligi, Yoshlar siyosati va sport vazirligi bilan birgalikda 2023-yil 1-dekabrga qadar Ijtimoiy himoya ATga “Mehr daftari”, “Saxovat va koʻmak”, “Yoshlar daftari” va “Ayollar daftari” axborot bazalari, shu jumladan ushbu daftarlarga kiritilgan fuqarolar hamda ularga tayinlangan toʻlovlar toʻgʻrisida maʼlumotlar integratsiya qilinishini taʼminlasin. 10. Agentlik: a) 2024-yil 1-martga qadar: Kambagʻallikni qisqartirish va bandlik vazirligi, Yoshlar siyosati va sport vazirligi bilan birgalikda “mahalla yettiligi” tomonidan yagona savolnoma asosida mahallada ijtimoiy himoyaga muhtoj aholi muammolarini aniqlash tizimi yoʻlga qoʻyilishini; ogʻir ahvolga tushib qolgan va ogʻir ahvolga tushib qolish xavfi yuqori boʻlgan aholi toifalarini aniqlash yuzasidan takliflar Hukumatga kiritilishini taʼminlasin; b) 2024-yil 1-martga qadar davlat tomonidan ijtimoiy xizmatlar va yordamlar koʻrsatishda ijtimoiy xizmatlar koʻrsatish shartnomasini tuzish amaliyotini joriy etish boʻyicha takliflar Hukumatga kiritilishini taʼminlasin. 11. Oʻzbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondiga Agentlik buyurtmasi asosida tegishli nodavlat notijorat tashkilotlarga mablagʻlar ajratib borish tavsiya etilsin. 12. Vazirlar Mahkamasi bir hafta muddatda: “Inson” ijtimoiy xizmatlar markazlari va mahallalarda ijtimoiy xodimlar faoliyatini yoʻlga qoʻyish bilan bogʻliq jarayonlarni qamrab oluvchi tegishli Hukumat qarori; Ijtimoiy himoya AT tizimiga integratsiya qilinadigan elektron maʼlumotlar bazalari va idoralararo maʼlumotlar almashinuvi roʻyxati tasdiqlanishini taʼminlasin. 13. Agentlik vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 14. Oʻzbekiston Respublikasi Prezidentining ayrim qarorlariga 3-ilovaga* muvofiq oʻzgartirishlar kiritilsin. 15. Mazkur qarorning ijrosini samarali tashkil qilishga masʼul va shaxsiy javobgar etib Oʻzbekiston Respublikasi Prezidenti maslahatchisi — Agentlik direktori M.P. Olloyorov belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. T/r Tuman (shahar) nomi Mahallalar soni (birlik) Ijtimoiy xodimlar soni (birlik) Qoraqalpogʻiston Respublikasi 1. Beruniy tumani 40 28 2. Xoʻjayli tumani 28 18 Andijon viloyati 3. Andijon shahri 83 52 4. Xoʻjaobod tumani 39 16 Buxoro viloyati 5. Qorakoʻl tumani 50 26 6. Peshku tumani 37 20 Jizzax viloyati 7. Baxmal tumani 33 22 8. Gʻallaorol tumani 35 26 Qashqadaryo viloyati 9. Qarshi tumani 58 40 10. Dehqonobod tumani 54 22 Navoiy viloyati 11. Konimex tumani 15 6 12. Navoiy shahri 36 22 Namangan viloyati 13. Kosonsoy tumani 59 24 14. Chust tumani 72 36 Samarqand viloyati 15. Paxtachi tumani 59 26 16. Kattaqoʻrgʻon shahri 36 10 Surxondaryo viloyati 17. Termiz shahri 37 20 18. Uzun tumani 51 26 Sirdaryo viloyati 19. Xovos tumani 28 14 20. Guliston shahri 24 12 Toshkent viloyati 21. Yangiyoʻl tumani 64 28 22. Toshkent tumani 70 26 Fargʻona viloyati 23. Fargʻona shahri 73 46 24. Dangʻara tumani 46 22 Xorazm viloyati 25. Urganch tumani 60 28 26. Yangibozor tumani 30 14 Toshkent shahri 27. Olmazor tumani 64 44 28. Mirzo Ulugʻbek tumani 70 46 T/rChora-tadbirlar nomiAmalga oshirish mexanizmiAmalga oshirish shakliIjro muddatiMasʼul vazirlik va idoralar1. Ijtimoiy xodim faoliyatini yoʻlga qoʻyish1.Ijtimoiy xodimlarni lavozimlarga tanlab olish ishlarini tashkil qilish.Ijtimoiy xodimlarni lavozimga tayinlashda quyidagi choralarni koʻrish:ijtimoiy xodimlar lavozimiga nomzodlar roʻyxatini shakllantirish;boʻsh turgan lavozimlar roʻyxatini ochiq manbalarda eʼlon qilish;obyektiv baholash asosida eng munosib va qobiliyatli shaxslarni ijtimoiy xodim lavozimiga ishga qabul qilish.Amaliy chora-tadbirlar2023-yil oktabrIjtimoiy himoya milliy agentligi, Davlat xizmatini rivojlantirish agentligi2.Ijtimoiy xodimning xizmat faoliyatiga doir hujjatlarni ishlab chiqish.Ijtimoiy xizmatlarni koʻrsatish boʻyicha ishlarni tashkil etish va yuritish standartlarini (keys-menejment) tasdiqlash.Amaliy chora-tadbirlar2023-yil oktabrIjtimoiy himoya milliy agentligi3.Eksperiment tariqasida ijtimoiy xizmatlar va yordamlar dastlab yoʻlga qoʻyiladigan tumanlarda (shaharlarda) ijtimoiy xizmat tizimini yoʻlga qoʻyish.Quyidagilarni nazarda tutuvchi “yoʻl xarita”sini ishlab chiqish hamda tuman (shahar) hokimlari tomonidan tasdiqlash:har bir mahallaning mahalla fuqarolar yigʻinlari binosida ijtimoiy xodimlar uchun alohida xona ajratish va uni zarur jihozlar bilan taʼminlash;ijtimoiy xizmat va yordamlar koʻrsatish sohasidagi masʼul organlar oʻrtasida vazifalar taqsimotini belgilash.Amaliy chora-tadbirlar2023-yil oktabrQoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tuman (shahar) hokimliklari, Ijtimoiy himoya milliy agentligi4.Ijtimoiy xodimlarning mehnat sharoitlarini yaxshilash.Joylarda, shu jumladan mahalla fuqarolar yigʻinlarida ijtimoiy xodimlar uchun alohida xona ajratilishini hamda ularga ishlash uchun zarur sharoitlar yaratish choralarini koʻrish.Amaliy chora-tadbirlar2024-yil yanvarQoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Ijtimoiy himoya milliy agentligiII. Ijtimoiy xizmatlar sohasini takomillashtirish5.“Eng faol ijtimoiy xodim” koʻrik tanlovini oʻtkazish.Normativ-huquqiy hujjat loyihasida quyidagilar nazarda tutiladi:“Eng faol ijtimoiy xodim” koʻrik tanlovini oʻtkazish tartibi va muddatlarini belgilash;koʻrik tanlov haqida ommaviy axborot vositalarida eʼlon berish va tanlovni keng jamoatchilikka targʻib etish;koʻrik tanlovda baholash mezonlari va shartlarini ishlab chiqish;koʻrik tanlov gʻoliblarini ragʻbatlantirish tizimi.Normativ-huquqiy hujjat loyihasi2023-yil dekabrIjtimoiy himoya milliy agentligi, Davlat xizmatini rivojlantirish agentligi, Oliy taʼlim, fan va innovatsiyalar vazirligi6.Ijtimoiy himoyaga muhtoj aholini “Temir daftar”, “Ayollar daftari” va “Yoshlar daftari”ga kiritish tizimini takomillashtirish.Normativ-huquqiy hujjat loyihasida quyidagilar nazarda tutiladi:“Inson” ijtimoiy xizmatlar markazlari va ijtimoiy xodimlar tomonidan ijtimoiy himoyaga muhtoj aholini “Temir daftar”, “Ayollar daftari” va “Yoshlar daftari”ga kiritish tartib-taomillari;ijtimoiy himoyaga muhtoj aholining “Temir daftar”, “Ayollar daftari” va “Yoshlar daftari”ga kiritish boʻyicha arizalarini qabul qilish hamda ularni tegishliligi yuzasidan koʻrib chiqish uchun sektor rahbarlari, tuman (shahar) oila va xotin-qizlar boʻlimi va Yoshlar ishlari agentligining tuman (shahar) boʻlimlariga yuborish imkonini yaratish mexanizmi.Normativ-huquqiy hujjat loyihasi2024-yil martIjtimoiy himoya milliy agentligi, Kambagʻallikni qisqartirish va bandlik vazirligi, Iqtisodiyot va moliya vazirligi, Yoshlar ishlari agentligi, Oila va xotin-qizlar qoʻmitasi7.Tutingan ota-onalarni tayyorlash tizimini takomillashtirish.Normativ-huquqiy hujjat loyihasida quyidagilar nazarda tutiladi:Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) huzuridagi Ijtimoiy himoya tizimi xodimlarining malakasini oshirish markazida tutingan ota-onalarning tayyorlov kurslarini tashkil etish;tayyorlov kurslari oila va bolalarga xizmatlar koʻrsatuvchi boshqa davlat va nodavlat tashkilotlar tomonidan ham tashkil etilishini ragʻbatlantirish;ijtimoiy xodimlar, shu jumladan Agentlik tomonidan vazirlik va idoralarning muvofiqlashtiriladigan va monitoring qilinadigan faoliyat yoʻnalishlari boʻyicha xodimlarning shartnoma asosida malakasini oshirish mexanizmlari.Normativ-huquqiy hujjat loyihasi2024-yil martIjtimoiy himoya milliy agentligi, Milliy gvardiya, Oliy taʼlim, fan va innovatsiyalar vazirligi, Oila va xotin-qizlar qoʻmitasiIII. Ijtimoiy himoyaga muhtoj aholi qatlami bilan ishlash8.Muayyan yashash joyiga ega boʻlmagan shaxslarga koʻrsatiladigan ijtimoiy xizmatlar doirasini kengaytirish.Quyidagi kompleks choralarni amalga oshirish nazarda tutiladi: ichki ishlar organlarining muayyan yashash joyiga ega boʻlmagan shaxslarni reabilitatsiya qilish markazlari faoliyatini qayta koʻrib chiqish orqali boshpanalar (shelterlar) tashkil qilish;Amaliy chora-tadbirlar2023-yil noyabrIchki ishlar vazirligi, Ijtimoiy himoya milliy agentligimuayyan yashash joyiga ega boʻlmagan shaxslarni reabilitatsiya qilish markazlariga “Inson” ijtimoiy xizmatlar markazlari tomonidan joylashtirish tartibini ishlab chiqish.Qoʻshma qarorIchki ishlar vazirligi, Ijtimoiy himoya milliy agentligi10.Alohida taʼlim ehtiyojlari boʻlgan bolalarning taʼlim olishlarini tashkil etish tizimini takomillashtirish.Normativ-huquqiy hujjat loyihasida quyidagilar nazarda tutiladi:yagona psixologik-tibbiy-pedagogik komissiyalarni;alohida taʼlim ehtiyojlari boʻlgan bolalarga ixtisoslashtirilgan maktabgacha taʼlim tashkilotlari, maktab, maktab-internatlarda qisqa muddatli taʼlim va tarbiya berishga moʻljallangan guruhlarni;nogironligi boʻlgan shaxslarni reabilitatsiya qilish va protezlash hududiy markazlarida bolalar reabilitatsiyasi boʻlimlarini tashkil etish.Normativ-huquqiy hujjat loyihasi2023-yil noyabrIjtimoiy himoya milliy agentligi, Iqtisodiyot va moliya vazirligi, Maktabgacha va maktab taʼlimi vazirligi11.Ijtimoiy himoyaga muhtoj aholini reabilitatsiya qilishning texnik vositalari bilan taʼminlash.Normativ-huquqiy hujjat loyihasida quyidagilar nazarda tutiladi:ijtimoiy himoyaga muhtoj aholini protez-ortopediya moslamalari va reabilitatsiya qilishning texnik vositalari bilan taʼminlash tartibini tubdan takomillashtirish;zamonaviy protez-ortopediya buyumlari va reabilitatsiya vositalari bilan taʼminlash jarayoniga axborot texnologiyalarini joriy etish;protez-ortopediya buyumlari va reabilitatsiya vositalarini yetkazib beruvchi subyektlarni ragʻbatlantirish tizimi.Normativ-huquqiy hujjat loyihasi2023-yil noyabrIjtimoiy himoya milliy agentligi, Sogʻliqni saqlash vazirligi, Kambagʻallikni qisqartirish va bandlik vazirligi12.Davlat organlari va tashkilotlarining ijtimoiy himoya sohasidagi masʼuliyatini oshirish.Normativ-huquqiy hujjat loyihasida ijtimoiy himoya tizimi xodimlari faoliyatiga toʻsqinlik qilish, qonuniy talablarini bajarmaslik va boshqa qonun buzilishlar yuzasidan toʻgʻridan-toʻgʻri maʼmuriy jazo choralarini qoʻllash boʻyicha Maʼmuriy javobgarlik toʻgʻrisidagi kodeksga tegishli oʻzgartish va qoʻshimchalar kiritish nazarda tutiladi.Normativ-huquqiy hujjat loyihasi2025-yil fevralIjtimoiy himoya milliy agentligi, Oliy sud, Bosh prokuratura13.Ayrim toifadagi shaxslar manfaatini himoya qilishda davlat bojidan ozod etish tizimini yoʻlga qoʻyish.Normativ-huquqiy hujjat loyihasida quyidagilar nazarda tutiladi:vasiylik va homiylik organlari tomonidan ota-onalarning muomala layoqatini cheklangan deb topish, ularni ota-onalik huquqidan mahrum etish, bolalarni ota-onalaridan ularni ota-onalik huquqidan mahrum etmasdan olib qoʻyish, shuningdek, agar bolalarning ota-onalari ota-onalik huquqidan mahrum qilingan boʻlsa va bolalari bilan birgalikda yashashlari mumkin emas deb topilsa, ularni boshqa turar joy bermasdan koʻchirib yuborish toʻgʻrisidagi daʼvo arizalari kiritishi munosabati bilan davlat bojidan ozod qilish;“Inson” ijtimoiy xizmatlar markazlari tomonidan muayyan yashash joyiga ega boʻlmagan shaxslarni Agentlik huzuridagi uy-joy fondiga ega boʻlgan muassasalarga olti oy muddatgacha vaqtincha roʻyxatdan oʻtkazilganligi boʻyicha davlat bojidan ozod qilish.Normativ-huquqiy hujjat loyihasi2024-yil fevralIjtimoiy himoya milliy agentligi, Adliya vazirligi, Bola huquqlari boʻyicha vakil, Maktabgacha va maktab taʼlimi vazirligi, Kambagʻallikni qisqartirish va bandlik vazirligi14.Nogironligi boʻlgan shaxslar bilan ishlash tizimini takomillashtirish.Normativ-huquqiy hujjat loyihasida quyidagilar nazarda tutiladi:nogironligi boʻlgan shaxslarning funksionalligini baholash tizimini takomillashtirish;shaxsning funksionalligini baholash natijalaridan kelib chiqib nogironlik belgilash tizimiga bosqichma-bosqich oʻtishni taʼminlash boʻyicha chora-tadbirlarni belgilash.Normativ-huquqiy hujjat loyihasi2024-yil iyulIjtimoiy himoya milliy agentligi, Sogʻliqni saqlash vazirligi, Kambagʻallikni qisqartirish va bandlik vazirligi15.Davlat va xususiy telekanallarda aholining koʻmakka muhtoj qatlami ijtimoiylashuvini taʼminlashga qaratilgan axborot materiallari eʼlon qilib borilishini yoʻlga qoʻyish, bunda nogironligi boʻlgan shaxslarning mazkur axborotlar foydalanishi uchun qoʻshimcha imkoniyatlar yaratish.Davlat va xususiy telekanallarining chora-tadbirlar rejasini ishlab chiqish, shuningdek, yangilik va koʻngilochar koʻrsatuvlarning surdotarjima yoki subtitrlar bilan namoyish etilishini doimiy tarzda taʼminlash choralarini koʻrish.Davlat va xususiy telekanallarda ogʻir hayotiy ahvolga tushib qolgan oilalarga motivatsiya boʻladigan, ular duch kelayotgan muammolarni yoritish, jamiyatda mavjud stereotiplarni oʻzgartirish, zoʻravonlikka qarshi kurashish, nogironligi bor shaxslarning ijtimoiylashuviga qaratilgan turkum seriallar, telenovellalar, maxsus tele koʻrsatuvlar va radio eshittirishlar tayyorlash va efirga uzatish.Amaliy chora-tadbirlar dasturiDoimiyOʻzbekiston Milliy teleradiokompaniyasi, Oʻzbekiston Milliy media assotsiatsiyasi, Ijtimoiy himoya milliy agentligi, Axborot va ommaviy kommunikatsiyalar agentligi, Oʻzbekiston Kinematografiya agentligi16.Ijtimoiy himoyaga muhtoj shaxslarni manzilli qoʻllab-quvvatlash tizimini takomillashtirish.Normativ-huquqiy hujjat loyihasida ijtimoiy himoyaga muhtoj shaxslar bilan ularga ijtimoiy xizmatlar koʻrsatish toʻgʻrisida ijtimoiy xizmat koʻrsatish shartnomasini tuzish mezonlarini hamda ijtimoiy shartnomaga yakka tartibda ishlab chiqilgan ijtimoiy moslashuv dasturini amalga oshirish nazarda tutiladi.Normativ-huquqiy hujjat loyihasi2024-yil fevralIjtimoiy himoya milliy agentligi, Kambagʻallikni qisqartirish va bandlik vazirligi17.Ota-onasi xorijiy mamlakatlarga ishlashga (mehnat migrantlari) ketgan shaxslarning bolalarini ijtimoiy himoya qilish tizimini takomillashtirish.Ota-onasi xorijiy davlatlarga ketgan, shu jumladan tashqi mehnat migratsiyasiga ketgan bolalarning ijtimoiy himoyasini hamda ularning huquq va manfaatlarini himoya qilishni kuchaytirish boʻyicha takliflar tayyorlash.Tahliliy maʼlumot2024-yil martMilliy gvardiya, Ijtimoiy himoya milliy agentligi, Bola huquqlari boʻyicha vakil, Maktabgacha va maktab taʼlimi vazirligi, Kambagʻallikni qisqartirish va bandlik vazirligi18.Farzandlikka olish tizimini takomillashtirish.Normativ-huquqiy hujjat loyihasida quyidagilar nazarda tutiladi:farzandlikka oluvchilar uchun qoʻyiladigan talablarni ularning yoshi yoki oilaviy ahvolidan kelib chiqib kengaytirish;farzandlikka olish tizimini soddalashtirish;bolani farzandlikka olgan shaxslar uchun sinov muddatini belgilash yoki maʼlum muddatga patronatga berish tartibini joriy etish;farzandlikka olish va undan keyingi davrlarda aniqlangan huquqbuzarliklar uchun javobgarlikni kuchaytirish.Normativ-huquqiy hujjat loyihasi2024-yil mayIjtimoiy himoya milliy agentligi, Adliya vazirligi, Oliy sud, Bosh prokuratura, Sogʻliqni saqlash vazirligi, Kambagʻallikni qisqartirish va bandlik vazirligi